60 



törött paprika felületén kis pókhálóforma fonatokat találtam, a 

 milyeneket némely molyhernyó szokott kötni s e fonatokban egy kis 

 hernyó volt meghúzódva. Élve hagytam a különös Ízlésű vendéget, 

 mely egy idő múlva bebábozódott, majd lepkévé fejlett ki, melyről 

 könnyű volt felismerni a jól ismert Ephestia elutella Hb. molypillét. 

 A moly hernyójának tehát a paprika épen nem ártott meg, sőt az 

 bizonyára élvezettel falatozott a nem mindenkinek tetsző táplálékból. 



Frivaldszky János. 



Ritka havasi pillangó a Magas-Tátrából — Az 1 884-ik év 

 nyarán a Magas-Tátrában tett kirándulásaim alkalmával a többi 

 között egy ritkább havasi pillangót is sikerült felfedeznem, mely 

 hazánkban eddig tudtommal még sehol sem találtatott. Augusztus 

 17- ón ugyanis a Fehértavi csúcs gyepes és meredek déli lejtőjén 

 több havasi Erebia-faj, u. m. : Erebia Epiphron Kn. var. Cassiope 

 Fabr., Er. Melampus Fuessl. és Er. Manto Esp. társaságában az 

 Erebia Epiphron Kn. ab. Nelamus Bd. két példányát is fogtam. Ez 

 a p ; llangó eddig csak az Alpesekből volt ismeretes, a hol különösen 

 Svájczban 1400-1600 méter magasságban tenyészik. Végül meg- 

 jegyezhetem, hogy gyűjtött példányaim a magy. nem. múzeumban 

 levő példánynyal lettek összehasonlítva, és hogy ez oknál fogva 

 azonosságuk egész hitelességgel meg van állapítva . Vángel Jenő. 



Vándorsáska a magyar tengerparton. — A vándorsáskákról 

 a nagy közönség általában azt hiszi, hogy azok hazánkban rendes 

 viszonyok között nem fordulnak elő, hanem valahányszor nálunk 

 nagyobb tömegekben mutatkoznak, akkor mindig valahonnan a tá- 

 vol keletről vándorolnak ide. A rovarász azonban jól tudja, hogy 

 az u. n. vándorsáskáknak több faja hazánkban is évről-évre állan- 

 dóan tenyészik, de a nélkül, hogy itt valami szembetűnő kárt okozna. 

 Nagyobb kár csak olyankor mutatkozik, ha valamelyik faj reá nézve 

 kedvező viszonyok között rendkívül felszaporodik. — A hazánkban 

 állandóan tenyésző nagy vándorsáskák a következő három fajhoz 

 tartoznak : Pachytylus migratorius L. és cinerascens Fabr. és Acri- 

 diam Aegyptkim L. Ez utóbbi faj leginkább a Középtenger körül 

 fekvő országokban honos, de azért már a Bánságban is észleltetett. 

 Magam 1885. márczius 30-án találtam belőle egy szép hímpóldányt 

 Eiumemegyében a martinsc'icai m. k. vesztegintézet mellett. Fiume 

 vidéke e szerint hazánkban a második hely, a hol ez a termetes 

 vándorsáska szintén állandóan tenyészik. j) Vm Horváth Géza. 



